ফের বিপর্যস্ত হল কলকাতা মেট্রো চলাচল। জানা গিয়েছে, রবীন্দ্র সরোবর স্টেশনে এক ব্যক্তি আত্মহত্যার চেষ্টা করেন। তার জেরেই বন্ধ হয়ে যায় ট্রেন চলাচল। এ দিন বিকেল পাঁচটা নাগাদ রবীন্দ্র সরোবর স্টেশনে ওই ঘটনা ঘটে বলে জানা গিয়েছে। সঙ্গে সঙ্গেই সমস্ত আপ ও ডাউন ট্রেন চলাচল বন্ধ করে দেওয়া হয়। মেট্রো কর্তৃপক্ষ জানিয়েছে, যত তাড়তাড়ি সম্ভব ট্রেন চালানোর চেষ্টা করা হচ্ছে। বিভিন্ন স্টেশনে আটকে রয়েছেন বহু যাত্রী।